Edorta Murua

Edorta Murua Zenarruzabeitia (Burtzeña, Barakaldo, 1963ko otsailaren 22a) bizkaitar futbolari ohi eta entrenatzailea da, atzelari moduan aritu zena. Andoni Murua anaia zaharra futbolaria ere izan zen.

Biografia 
Edorta Athletic Clubeko beheko mailetan hasi zen, 1981-82 denboraldian Bilbao Athleticen (filiala) jokatuz. Hurrengo denboraldian igotzea lortu zuen. 83-84 denboraldian eta Javier Clementeren eskutik lehen taldera igotzea lortu zuen, urte hartako Superkopan debuta egin zuen 0-1 irabaziz. Orduko taldean Andoni Zubizarreta, Manu Sarabia edota Julio Salinas bezalako jokalariak aritzen ziren.

85/86 denboraldian Athleticetik irten zen Bigarren Mailako Sestaon jokatzeko, klub honetan 1987ra arte iraun zuen, honekin Lehen Mailara igotzeko zorian daudelarik, igoera hori Celta de Vigoarekin jokatuz. Denboraldi hori Javier Iruretak zuzendu zuen Sestaon. Urte hori amaitzean, Real Oviedok fitxatu zuen eta denboraldi horretan Lehen Mailara igotzea lortu zuten. Vicente Mieraren eskutik maila nagusian debutatzeko aukera izan zuen. Real Oviedon 89-90 denboraldira arte jarraitzen du. Hurrengo denboraldian, 90-91, Bigarren Mailako Elche CF taldean aritu zen. Alacantear taldean bi denboraldi jokatu zituen, 91-92ra arte. Bere ibilbidearen hurrengo eta azken fasea 92-93tik 94-95era Amurrion jokatu zuen, behin betiko erretiratuz futbolari gazteen prestakuntzan aritzeko.

Lezaman hasi ondoren, UEFAn, Atlético de Madriden, Club Universidad de Chilen eta Qatarreko Aspire Academyn lan egin du.

Ibilbidea

Palmaresa

Erreferentziak 

Barakaldarrak
Bizkaiko gizon futbolariak
Bilbao Athleticeko futbolariak
Athleticeko futbolariak 1980ko hamarkadan
Sestao Sporteko futbolariak
Real Oviedoko futbolariak
Amurrio Klubeko futbolariak
Euskal Herriko futbol entrenatzaileak
Baskonia Futbol Klubeko entrenatzaileak
Bilbao Athleticeko entrenatzaileak